Id-Deċiżjoni tal-Kunsill
tal-25 ta' Lulju 1996
li tikkonċerna l-konklużjoni tal-Ftehim dwar koperazzjoni xjentifika u teknika bejn il-Komunità Ewropea u l-Istat ta' Israel
(96/505/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 130m, f’għaqda ma’ l-Artikolu 228(2), l-ewwel sentenza, u l-Artikolu 228(3) l-ewwel sotto-paragrafu miġjub fih,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1],
Billi l-Komunità u l-Iżrael qegħdin isegwu programmi speċifiċi ta' riċerka fl-oqsma ta' interess komuni;
Billi fuq il-bażi ta' l-esperjenza ta' qabel taħt il-Ftehim 1975 bejn il-Komunità Ekonomika Ewropea u l-Istat ta' Iżrael [2]), iż-żewġ naħat esprimew xewqa li jistabbilixxu qafas aktar profond u aktar wiesgħa għall-kondotta ta' kollaborazzjoni fix-xjenza u t-teknoliġija;
Billi l-Istat ta' l-Iżrael, mill-banda waħda, u l-Komunità Ewropea u l-Istati Membri tagħha, mill-banda l-oħra, iffirmaw ftehim ta' assoċjazzjoni Euro-Meditterranja li jipprovdi għan-negozjat ta' ftehim ta' koperazzjoni fil-qasam ta' xjenza u teknoloġija;
Billi bid-Deċiżjoni tad-29 ta' Settembru 1994, il-Kunsill awtorizza lill-Kummissjoni biex jinnegozja ftehim dwar koperazzjoni xjentifika u teknika bejn il-Komunità Ewropea u l-Istat ta' l-Iżrael;
Billi bid-Deċiżjoni tat-18 ta' Marzu 1996, il-Kunsill iddeċieda li l-Ftehim dwar koperazzjoni xjentifika u teknika għandu jiġi ffirmat f’ isem il-Komunità Ewropea;
Billi l-Ftehim dwar koperazzjoni xjentifika u teknika ġie ffirmat fil-25 ta' Marzu 1996;
Billi għandu jiġi approvat il-Ftehim dwar koperazzjoni xjentifika u teknika bejn il-Komunità Ewropea u l-Istat ta' l-Iżrael,
ADOTTAT DAN IR-REGOLAMEMT:
Artikolu 1
Il-Ftehim dwar koperazzjoni xjentifika u teknika bejn il-Komunità Ewropea u l-Istat ta' l-Iżrael huwa hawnhekk approvat f’ isem il-Komunita.
It-test tal-Ftehim huwa mwaħħal ma’ din id-Deċiżjoni.
Artikolu 2
Il-President tal-Kunsill għandu jibgħat, f'isem il-Komunita, n-notifika pprovduta fl-Artikolu 13 tal-Ftehim.
Magħmul fi Brussel, fil-25 ta' Lulju 1996.